APCO เพิ่มช่องทางขายร้านยาทั้งใน-ตปท.
APCO เพิ่มช่องทางขายร้านยาทั้งใน-ตปท. เล็งตั้งบริษัทร่วมทำเครือข่ายด้วยระบบขายตรงหลายชั้นในกลุ่ม AEC
6 พ.ย. 2558

บริษัท เอเชียน ไฟย์โตซูติคอลส์ จำกัด (มหาชน) หรือ APCO ระบุว่า ที่ประชุมคณะกรรมการบริษัทเมื่อวันที่ 4 พ.ย.58 อนุมัติหลักการให้เพิ่มเติมช่องทางการจำหน่าย ทั้งภายในประเทศและต่างประเทศ โดยภายในประเทศให้มีการจำหน่ายในร้านยา ทั่วประเทศ ซึ่งจะเริ่มจากการวางจำหน่ายในเครือข่ายร้านยาของบริษัท ฟาสซิโน จำกัด ประมาณ 80 สาขาก่อน และเตรียมการสำหรับวางจำหน่ายในร้านยาอื่นๆเพิ่มขึ้นตามความเหมาะสม
สำหรับในต่างประเทศ อนุมัติหลักการให้มีการจัดตั้งบริษัทร่วมเพื่อดำเนินธุรกิจเครือข่าย ด้วยระบบขายตรงหลายชั้น MLM (Multi-Level-Marketing) สำหรับประเทศในกลุ่มประชาคมเศรษฐกิจอาเซียน (AEC) ยกเว้นประเทศไทย โดยมีสำนักงานในประเทศสิงคโปร์